FC Bayern München

FC Bayern München on Saksan Bundesliigassa pelaava, 27. helmikuuta 1900 perustettu jalkapalloseura, joka lukeutuu maailman menestyksekkäimpiin. Myös seuran naisten joukkue on saavuttanut menestystä voittaen kolme Saksan mestaruutta. Miesten joukkue pelaa kotiottelunsa 2006 jalkapallon MM-kisoja varten rakennetulla 75 000-paikkaisella Allianz Arenalla. Sitä ennen FC Bayernin kotikenttänä toimi 1972 kesäolympialaisia varten rakennettu Münchenin olympiastadion. Vuonna 2018 seuralla oli 291 000 rekisteröitynyttä jäsentä, ja se oli siten maailman suurin urheiluseura ennen portugalilaista SL Benficaa (231 200 jäsentä). Bayern München oli vuonna 2023 Forbesin listauksessa maailman 24. arvokkain urheiluseura 4,86 miljardin dollarin arvolla. Bayern München sijoittuu vuosien 2020–2025 eurooppalaisten seurojen keskinäisessä UEFA:n seurapisterankingissa sijalle 3. Historia Perustaminen ja varhaiset vuodet Bayern München perustettiin vuonna 1900, kun yksitoista MTV 1879 Münchenin voimisteluseuran jäsentä Franz Johnin johdolla erosi seurasta erimielisyyksien vuoksi. Vaikka seura osoittautui myöhemmin erittäin menestyksekkääksi, sen alkuvuodet olivat vaikeita. Bayernin oli hankala saada tunnustusta ja vakiinnuttaa asemansa Münchenin jalkapallopiireissä. Ensimmäinen Saksan mestaruus tuli vasta vuonna 1932. Yksi mestaruus ei kuitenkaan kääntänyt seuran kohtaloa pysyvästi paremmaksi. Natsien nousun myötä Bayern sai lempinimen ”juutalaisten seura”, ja monet tärkeät juutalaiset seuratoimijat, mukaan lukien presidentti Kurt Landauer, joutuivat pakenemaan maasta. Sodan jälkeen seura kohtasi uusia vaikeuksia: se putosi sarjasta vuonna 1955 ja oli 1950-luvun lopulla lähellä konkurssia. Ainoa valopilkku oli ensimmäinen DFB-Pokal-voitto vuonna 1957. ”Akseli” Kun Bundesliiga perustettiin vuonna 1963, Bayern ei ollut kutsuttujen 16 joukkueen joukossa. Se nousi pääsarjaan kaksi kautta myöhemmin, kaudeksi 1965–66, ja nousun takana olivat kolme nuorta pelaajaa, jotka muodostivat myöhemmin legendaarisen ”akselin”: Sepp Maier, Franz Beckenbauer ja Gerd Müller. Näiden kolmen pelaajan aikana (1965–1979) Bayern muuttui lopullisesti nykymuotoisekseen suurseuraksi. Tuona 14 vuoden aikana seura voitti neljästi Bundesligan, neljä DFB-Pokalia, Cup-voittajien cupin vuonna 1967 sekä kolme perättäistä Euroopan cupia vuosina 1974–1976.J ”FC Breitnigge” Seuran dominanssi jatkui 1980-luvulla Paul Breitnerin ja Karl-Heinz Rummeniggen muodostaman dynaamisen kaksikon johdolla. Leikillisesti seuraa kutsuttiin tuolloin ”FC Breitniggeksi”, koska se nojasi liikaa näihin kahteen pelaajaan. 1980-luku oli kotimaassa valtavan menestyksekäs: seura voitti kuudesti Bundesligan ja kolme DFB-Pokalia. Euroopassa menestys oli kuitenkin vaikeampaa – seura hävisi ainoat kaksi Euroopan cupin finaaliaan vuosina 1982 ja 1987. Lasku ja uusi suuri aikakausi 1990-luvun alku oli seuralle levotonta aikaa. Mestaruuden jälkeen vuonna 1990 ja kakkossijan kaudella 1990–91 Bayern päätti kauden 1991–92 vaarallisen lähellä putoamisviivaa. Norwich Citylle kärsitty tappio UEFA-cupissa vuonna 1993 oli viimeinen pisara, minkä jälkeen seura teki henkilöstömuutoksia ja nimitti Franz Beckenbauerin valmentajaksi. ”Keisari” osoittautui menestyksekkääksi manageriksi: Bayern voitti saman vuoden mestaruuden (1994), toisen vuonna 1997 ja DFB-Pokalin vuonna 1998. Ottmar Hitzfeldin nimitys päävalmentajaksi kaudeksi 1998–99 merkitsi paluuta Euroopan huipulle. Hänen kuuden kauden aikana Bayern voitti Mestarien liigan (2001) sekä vahvisti asemaansa Saksan ykkösseurana neljällä Bundesligan voitolla ja kahdella DFB-Pokalilla. Vuonna 2005 seura muutti Olympiastadionilta uuteen Allianz Arenaan, jota se jakaa yhä TSV 1860 Münchenin kanssa. Vaikka Bayern voitti seuraavina vuosina seitsemästi Bundesliiigan ja kuusi DFB-Pokalia, kansainvälinen menestys oli jälleen vaikeaa saavuttaa. Vuosina 2002–2010 seura ei edennyt Mestarien liigassa kertaakaan välieriin. Lopulta vuonna 2013 Bayern voitti jälleen Euroopan cupin, kukistaen pitkäaikaisen kilpailijansa Borussia Dortmundin finaalissa 2–1. Saavutukset Bundesliiga (35): 1932, 1969, 1972, 1973, 1974, 1980, 1981, 1985, 1986, 1987, 1989, 1990, 1994, 1997, 1999, 2000, 2001, 2003, 2005, 2006, 2008, 2010, 2013, 2014, 2015, 2016, 2017, 2018, 2019, 2020, 2021, 2022, 2023, 2025, 2026 Saksan cup (20): 1957, 1966, 1967, 1969, 1971, 1982, 1984, 1986, 1998, 2000, 2003, 2005, 2006, 2008, 2010, 2013, 2014, 2016, 2019, 2020 Saksan liigacup (6): 1997, 1998, 1999, 2000, 2004, 2007 Saksan supercup (11): 1987, 1990, 2010, 2012, 2016, 2017, 2018, 2020, 2021, 2022, 2025 Euroopan cup ja Mestarien liiga (6): 1974, 1975, 1976, 2001, 2013, 2020 UEFA Cup (1): 1996 Cup-voittajien cup (1): 1967 UEFA Super Cup (2): 2013, 2020 Seurajoukkueiden maailmanmestaruus (2): 2013, 2020 Intercontinental Cup (2): 1976, 2001 Etelä-Saksan mestaruudet (3): 1926, 1928, 1965 Etelä-Baijerin Gaumestaruudet (2): 1944, 1945 Edustusjoukkue Päivitetty 2. toukokuuta 2026. Merkittäviä entisiä pelaajia Luettelossa on vähintään sata sarjaottelua Bayern Münchenissä pelanneet pelaajat. Entisiä päävalmentajia 7/1965–6/1968 Zlatko Cajkovski 7/1968–3/1970 Branko Zebec 3/1970–1/1975 Udo Lattek 1/1975–12/1977 Dettmar Cramer 12/1977–2/1979 Gyula Lóránt 12/1978–5/1983 Pál Csernai 5/1983–6/1983 Reinhard Saftig 7/1983–6/1987 Udo Lattek 7/1987–10/1991 Jupp Heynckes 10/1991–3/1992 Søren Lerby 3/1992–12/1993 Erich Ribbeck 1/1994–6/1994 Franz Beckenbauer 7/1994–6/1995 Giovanni Trapattoni 7/1995–4/1996 Otto Rehhagel 4/1996–6/1996 Franz Beckenbauer 7/1996–6/1998 Giovanni Trapattoni 7/1998–6/2004 Ottmar Hitzfeld 7/2004–1/2007 Felix Magath 2/2007–6/2008 Ottmar Hitzfeld 7/2008–4/2009 Jürgen Klinsmann 4/2009–6/2009 Jupp Heynckes 6/2009–4/2011 Louis van Gaal 4/2011–6/2011 Andries Jonker 7/2011–7/2013 Jupp Heynckes 7/2013–7/2016 Josep Guardiola 7/2016–9/2017 Carlo Ancelotti 9/2017–10/2017 Willy Sagnol 10/2017–6/2018 Jupp Heynckes 7/2018–11/2019 Niko Kovač 11/2019–6/2021 Hans-Dieter Flick 7/2021–3/2023 Julian Nagelsmann 3/2023–6/2024 Thomas Tuchel Muut lajit Kuten useilla muillakin saksalaisilla jalkapalloseuroilla, myös Bayernilla on jalkapallon ohessa muitakin jaostoja. Ikämiesjalkapallon ja tuomaritoiminnan lisäksi nämä ovat: Keilailu Koripallo: Saksan mestari 1954, 1955, 2014, 2018 ja 2019 Käsipallo Pöytätennis Shakki: Saksan mestari 1983, 1985, 1986, 1989, 1990, 1991, 1992, 1993 ja 1995 Aiemmin toimineita jaoksia ovat muun muassa: Baseball (1962–1973): Saksan mestari 1962, 1969 Jääkiekko (1966–1969) Voimistelu (1974–2014): Saksan mestari 1983, 1986, 1987 ja 1988 Lähteet Aiheesta muualla Seuran viralliset kotisivut (saksaksi), (englanniksi), (espanjaksi), (kiinaksi), (japaniksi), (venäjäksi), (arabiaksi), (baijeriksi)